Foto’s: Byna 3 000 vuurwapens vernietig - Maroela Media
Foto’s: Byna 3 000 vuurwapens vernietig
ŉ Mylpaal is behaal in die geveg teen misdaad nadat 2 632 onwettige vuurwapens in Brits vernietig is, het die polisie Donderdag gesê. Woensdag is 973 vuurwapens vernietig waarvan 279 deur die polisie gekonfiskeer is, en 694 vrywillig deur die publiek aan die polisie oorhandig is. 582 daarvan was handgewere, 235 was jaggewere en 156 was haelgewere.
Dit volg nadat hulle op 19 Maart 1 659 vuurwapens vernietig het. Van dié hoeveelheid is 339 gekonfiskeer en 1 320 vrywillig aan hulle oorhandig. Dit bring die totale hoeveelheid vuurwapens wat in Noordwes vernietig, is op 2 632 te staan.
Majoor-generaal Rhyno Naidoo, waarnemende provinsiale kommissaris, het gesê die polisie sal voortgaan om aggressief teen vuurwapenverwante misdaad op te tree deur vuurwapens wat in onwettige besit is, uit die gemeenskap te verwyder, asook om te verseker dat dié wat wettig bekom is, effektief beheer word.
“Dit is belangrik dat elkeen sy deel doen in die geveg teen misdaad. Ons pleit by die gemeenskap om met ons hande te vat en sodoende vir al die land se inwoners ŉ veilige omgewing te help skep,” het hy gesê.
Handboek-fiasko: Ondersoek moet ingestel word
Vloekery, haatspraak het KFC klante woedend